След Междусъюзническата война живее в Петрич, където създава семейство. През октомври 1925 година по време на Петричкия инцидент Иванов, като член в градското ръководно тяло на ВМРО, активно участва в отблъскването на гръцките войски. Той оглавява група от 40 души доброволци, впоследствие усилена с два войнишки взвода и се сражава при пограничен пост № 4 в Беласица, южно от Петрич.&lt;ref name="tiulekov/"&gt;Тюлеков, Димитър. „Обречено родолюбие. ВМРО в Пиринско 1919-1934“, Благоевград, 2001.&lt;/ref&gt;